CELEX: 
Language: lt
Date: 2019-08-01 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl perdavimo terminų ir I bei II priedų pritaikymo iš dalies keičiamas Europos Parlamento ir Tarybos reglamentas (ES) Nr. 692/2011 dėl Europos turizmo statistikos

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Nuo tada, kai įsigaliojo Reglamentas (ES) Nr. 692/2011 dėl Europos turizmo statistikos
                  1
               , dėl ekonomikos, socialinės ir technikos pažangos pasikeitė tokius statistinius duomenis naudojančių subjektų poreikiai. Be to, našiau rengiant duomenis pasidarė įmanoma juos parengti tinkamesniu laiku ir aktualesnius naudotojams.
            
            
               Šiuo deleguotuoju aktu atsižvelgiama į šią pažangą ir atnaujinamas Reglamentas, visų pirma iš dalies pakeičiant duomenų perdavimo terminus ir Reglamento I bei II priedus.
            
            
               2.KONSULTACIJOS PRIEŠ PRIIMANT AKTĄ
            
            
               Rengdama šį deleguotąjį aktą Komisija surengė tinkamas konsultacijas, taip pat ir su ekspertais. 
            
            
               Konsultuotasi su tokiomis suinteresuotosiomis šalimis kaip Turizmo statistikos ekspertų grupė (kelios konsultacijos raštu ir per posėdžius 2018 m. birželio mėn. – 2019 m. vasario mėn.), Verslo statistikos vadovų grupės ekspertų grupė (2019 m. kovo mėn.) ir Europos statistikos sistemos nacionalinių statistikos institucijų ekspertų grupė (2019 m. birželio mėn.). Su šiomis šalimis konsultuotasi 2018 m. rugpjūčio mėn. – 2019 m. birželio mėn. taikant rašytinę procedūrą.
            
            
               Apie konsultacijas tinkamai pranešta ir Europos Parlamentui, ir Tarybai.
            
            
               3.DELEGUOTOJO AKTO TEISINIAI ASPEKTAI
            
            
               Šio deleguotojo akto pagrindas – Reglamento (ES) Nr. 692/2011 3 straipsnio 2 dalimi ir 9 straipsnio 5 dalimi Komisijai suteikti įgaliojimai priimti deleguotuosius aktus, kuriais pritaikomi priedai ir iš dalies pakeičiami perdavimo terminai, siekiant atsižvelgti į ekonomikos, socialinę ir technikos pažangą. 
            
            
               Visų pirma šiuo teisės aktu atnaujinamos Reglamento nuostatos, susijusios su:
            
            
               (a)visų mėnesinių duomenų perdavimo terminų laipsnišku pagerinimu ir visų mėnesinių ir metinių duomenų rinkinių patvirtintų duomenų perdavimu (9 straipsnis);  
            
            
               (b)naujai suskirstytų ir toliau nurodytų turistų apgyvendinimo įstaigose rezidentams ir nerezidentams suteiktų nakvynių duomenų, siekiant didesnio detalumo geografiniu ir laiko atžvilgiu, metiniu perdavimu (I priedo 2 skirsnis): 
            
            
               (a)NUTS 2 lygio regionų mėnesinių duomenų; 
            
            
               (b)duomenų pagal urbanizacijos lygį (atskirai pakrantės vietovės ir ne pakrantės vietovės); 
            
            
               (c)NUTS 3 lygio regionų duomenų ir
            
            
               (d)sostinių ir kitų atrinktų miestų duomenų;
            
            
               (c)informacijos apie skaitmenines platformas vertinant paklausos atžvilgiu perdavimu kas trejus metus, peržiūrint trimečius kintamuosius, susijusius su kelionių, apie kurias pranešama, užsakymo būdais;
            
            
               (d)detaliai suskirstytų pagrindinių transporto priemonių ir apgyvendinimo per keliones, apie kurias pranešama, duomenų metiniu perdavimu ir
            
         
         
            
               (e)kelionės paketo išlaidų, kai kelionės, apie kurias pranešama, vykdomos įsigijus paketą, duomenų metiniu perdavimu.
            
            
               Šis atnaujinimas nedaro didelio poveikio valstybių narių ir respondentų naštai ir taikytinai pagrindinei sąvokų sistemai.
            
            
               Deleguotasis aktas nedaro poveikio ES biudžetui.
            
            
               Juo reglamentuojamas klausimas, susijęs su Europos ekonomine erdve, todėl šis aktas turėtų būti jai taikomas.
            
            
               KOMISIJOS DELEGUOTASIS REGLAMENTAS (ES) …/...
            
            
               2019 08 01
            
            
               kuriuo dėl perdavimo terminų ir I bei II priedų pritaikymo iš dalies keičiamas Europos Parlamento ir Tarybos reglamentas (ES) Nr. 692/2011 dėl Europos turizmo statistikos
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2011 m. liepos 6 d. Europos Parlamento ir Tarybos reglamentą (ES) Nr. 692/2011 dėl Europos turizmo statistikos, kuriuo panaikinama Tarybos direktyva 95/57/EB
                  2
               , ypač į jo 3 straipsnio 2 dalį ir 9 straipsnio 5 dalį,
            
            
               kadangi:
            
            
               (1)Reglamente (ES) Nr. 692/2011 nustatyti Europos turizmo statistikos perdavimo terminai;
            
            
               (2)savalaikiškumas yra esminis oficialios statistikos kokybės elementas, o technikos pažanga leidžia statistikos institucijoms duomenis parengti greičiau. Todėl turistų apgyvendinimo įstaigų užimtumo mėnesinių duomenų perdavimo terminai turėtų būti sutrumpinti, atsižvelgiant į valstybėse narėse taikomą duomenų rinkimo praktiką;
            
            
               (3)nacionalinio, regionų ir kelionės tikslo vietos turizmo lygmenimis valdžios institucijoms ir ekonominės veiklos vykdytojams toliau labai svarbi lieka sezoniškumo problema. Todėl turistų apgyvendinimo įstaigose suteiktų nakvynių mėnesiniai duomenys turėtų būti perduodami regioniniu lygmeniu;
            
            
               (4)turizmas yra viena iš ekonomikos sričių, kuri Europos miestams suteikia ir galimybių, ir iššūkių, todėl įvertinus turizmo įtaką atskirų miestų plėtrai galima lengviau lyginti, analizuoti ir planuoti reikiamas plėtros strategijas. Todėl turėtų būti perduodami turistų apgyvendinimo įstaigose suteiktų nakvynių dideliuose arba daug turistų pritraukiančiuose miestuose duomenys;
            
            
               (5)turizmas yra viena iš pagrindinių mėlynosios ekonomikos varomųjų jėgų, suteikianti daug tvarių darbo vietų kūrimo ir ekonomikos augimo galimybių; pakrančių turizmas galėtų būti geriau analizuojamas atsižvelgiant į skirtingus vietovės urbanizacijos lygius. Todėl turėtų būti perduodami turistų apgyvendinimo įstaigose suteiktų nakvynių duomenys, kuriais bendrai analizuojamas vietovės pobūdis (pakrantės ar ne pakrantės vietovė) ir urbanizacijos lygis;
            
            
               (6)turizmas yra tokia ekonominė veikla, kai sprendimai dėl pasiūlos ir paklausos dažnai priimami kelionės tikslo vietos lygmeniu, o tai nepatenka į NUTS 2 lygio regionų lygmeniu teikiamus duomenis, numatytus Reglamente (ES) Nr. 692/2011. Todėl turistų apgyvendinimo įstaigose suteiktų nakvynių duomenys turėtų būti perduodami NUTS 3 lygio regionų lygmeniu;
            
            
               (7)2015 m. lapkričio 25 d. Europos Parlamento ir Tarybos direktyva (ES) 2015/2302 dėl kelionės paslaugų paketų ir susijusių kelionės paslaugų rinkinių
                  3
                taikoma paketams, kuriuos prekiautojai siūlo įsigyti arba parduoda keliautojams, ir susijusių kelionės paslaugų rinkiniams, kuriuos prekiautojai padeda įsigyti keliautojams;
            
            
               (8)apgyvendinimo ir transporto paslaugų pasiūla ir naudojimasis jomis internetinėse platformose suteikia vartotojams daugiau pasirinkimo, įmonėms ir piliečiams – naujų verslo galimybių, o tai turi ir teigiamą, ir neigiamą šalutinį poveikį; šį reiškinį galima įvertinti žvelgiant iš paklausos perspektyvos, naudojantis Europos turizmo statistikos sistema. Todėl reikėtų pritaikyti turistinių kelionių kintamuosius ir suskirstymą;
            
         
         
            
               (9)todėl Reglamentas (ES) Nr. 692/2011 turėtų būti atitinkamai iš dalies pakeistas, valstybėms narėms ir respondentams neužkraunant didelės papildomos administracinės naštos,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamentas (ES) Nr. 692/2011 iš dalies keičiamas taip:
            
            
               (1)9 straipsnio 4 dalis pakeičiama taip:
            
            
               „4.
                     Valstybės narės perduoda:
            
            
               (a)I priedo 1 ir 2 skirsniuose išvardytus patvirtintus metinius duomenis per šešis mėnesius nuo ataskaitinio laikotarpio pabaigos, jeigu I priede nenurodyta kitaip;
            
            
               (b)I priedo 2 skirsnyje išvardytus patvirtintus mėnesinius duomenis per aštuonias savaites nuo 2020 ir 2021 ataskaitinių metų ataskaitinių laikotarpių pabaigos ir per šešias savaites nuo 2022 ataskaitinių metų ataskaitinio laikotarpio pabaigos;
            
            
               (c)I priedo 4 skirsnyje išvardytus patvirtintus duomenis per devynis mėnesius nuo ataskaitinio laikotarpio pabaigos, jei susijusi valstybė nusprendžia juos perduoti;
            
            
               (d)II priede išvardytus patvirtintus duomenis per šešis mėnesius nuo ataskaitinio laikotarpio pabaigos.“;
            
            
               (2)I priedas iš dalies keičiamas taip:  
            
            
               a) 2 skirsnio punktas „A. Dėl metinių duomenų perduodami kintamieji ir suskirstymas“ iš dalies keičiamas taip:
            
            
               i) pirmoji lentelės „1. Regioniniu NUTS 2 lygiu ir nacionaliniu lygiu“ eilutė pakeičiama taip:
            
            
               „
            
            
                     
                        Apgyvendinimo įstaigos tipas
                     
                  
                  
                     
                        Kintamieji rodikliai
                     
                  
                  
                     
                        Skirstymas
                     
                  
               
                     
                        Iš viso (visi turistų apgyvendinimo įstaigų tipai)
                     
                  
                  
                     
                        Turistų apgyvendinimo įstaigose rezidentams suteiktų nakvynių skaičius
                     
                     
                        Turistų apgyvendinimo įstaigose nerezidentams suteiktų nakvynių skaičius
                     
                  
                  
                     
                        Vietovės tipai a) ir b)
                     
                     
                        NUTS 3 lygio regionai
                     
                     
                        Ataskaitinių metų mėnesiai [neprivaloma, jei NUTS 2 lygis apima visą valstybę narę]
                     
                     
                  
               
               “;
            
            
               ii) lentelės „2. Nacionaliniu lygiu“ viršuje pridedama ši eilutė:
            
            
               „
            
            
                     
                        Apgyvendinimo įstaigos tipas
                     
                  
                  
                     
                        Kintamieji rodikliai
                     
                  
                  
                     
                        Skirstymas
                     
                  
               
                     
                        Iš viso (visi turistų apgyvendinimo įstaigų tipai)
                     
                  
                  
                     
                        Turistų apgyvendinimo įstaigose rezidentams suteiktų nakvynių skaičius
                     
                     
                        Turistų apgyvendinimo įstaigose nerezidentams suteiktų nakvynių skaičius
                     
                  
                  
                     
                        Vietovės tipas a) kartu su vietovės tipu b)
                     
                     
                        Miestai
                     
                     
                  
               
               “;
            
         
         
            
               b) punktas „D. Skubieji pagrindiniai rodikliai“ išbraukiamas;
            
            
               c) 3 skirsnis papildomas šiuo F punktu:
            
            
               „F. Miestai
            
            
               Miestai, kurių duomenys perduodami, atitinka Reglamento (EB) Nr. 1059/2003 4b straipsnio 3 dalies nuostatas ir yra bent:
            
            
               –miestai, kurie kartu apima 90 proc. metinių turistų apgyvendinimo įstaigose suteiktų nakvynių šalies miestuose;
            
            
               –sostinė;
            
            
               –visi miestai, kuriuose ne mažiau kaip 200 000 gyventojų.
            
            
               Šiuo tikslu miestai yra vietos administraciniai vienetai (LAU), kuriuose bent 50 proc. gyventojų gyvena miestų centruose; miesto centras yra ištisinių 1 km² ploto tinklelio gardelių, kurių tankumas yra bent 1 500 gyventojų/km², klasteris, kuriame iš viso gyvena bent 50 000 gyventojų. Komisija (Eurostatas) kartu su valstybėmis narėmis reguliariai atnaujina miestų sąrašą. Valstybės narės perduoda duomenis pagal naujausią, ataskaitinių metų gruodžio 31 d. turimą miestų sąrašą.“; 
            
            
               (3)II priedo 2 skirsnio punkto „A. Perduodami kintamieji“ lentelės 8–15 eilutės pakeičiamos taip:
            
            
               „
            
            
                     
                  
                  
                     
                        Kintamieji rodikliai
                     
                  
                  
                     
                        Perduodamos kategorijos
                     
                  
                  
                     
                        Periodiškumas
                     
                  
               
                     
                        8.
                     
                  
                  
                     
                        Pagrindinė transporto priemonė
                     
                  
                  
                     
                        a)
                              Oro transportas (reguliariųjų ar užsakomųjų skrydžių ar kitos oro transporto paslaugos)
                     
                     
                        b)
                              Vandens kelių transportas (keleiviniai laivai ir keltai, kruiziniai laivai, pramoginiai laivai, nuomojami laivai ir kt.)
                     
                     
                        c)
                              Geležinkelių transportas
                     
                     
                        d)
                              Autobusai, tarpmiestiniai autobusai (maršrutiniai / reguliarūs ar nemaršrutiniai / nereguliarūs reisai)
                     
                     
                        d1) [Neprivaloma] Autobusai arba tarpmiestiniai autobusai (maršrutiniai / reguliarūs reisai)
                     
                     
                        d2) [Neprivaloma] Autobusai arba tarpmiestiniai autobusai (nemaršrutiniai / nereguliarūs reisai)
                     
                     
                        e)
                              Privati motorinė transporto priemonė (nuosava arba išnuomota, įskaitant draugų ir (arba) artimųjų automobilį)
                     
                     
                        f)
                              Išnuomota motorinė transporto priemonė (įskaitant pakeleivių vežimo arba važiavimo vienu automobiliu platformas)
                     
                     
                        g)
                              Kita (pvz., dviratis)
                     
                  
                  
                     
                        Kasmet
                     
                  
               
                     
                        9.
                     
                  
                  
                     
                        Pagrindinis būstas
                     
                  
                  
                     
                        a)
                              Nuomojamas būstas (viešbučiai ir panašios apgyvendinimo įstaigos)
                     
                     
                        b)
                              Nuomojamas būstas (stovyklavietės, poilsinių transporto priemonių ar priekabų aikštelės (negyvenamosios paskirties))
                     
                     
                        c)
                              Nuomojamas būstas (pvz., namas, vila, butas; būste nuomojamas (-i) kambarys (-iai))
                     
                     
                        d)
                              Nuomojamas būstas (kitas nuomojamas būstas, pvz., jaunimo nakvynės namai, prieplaukos, sveikatinimo įstaigos)
                     
                     
                        e)
                              Nenuomojamas būstas (nuosavas atostogų būstas)
                     
                     
                        f)
                              Nenuomojamas būstas (giminių ar draugų nemokamai suteiktas būstas)
                     
                     
                        g)
                              Nenuomojamas būstas (kitas nenuomojamas būstas)
                     
                  
                  
                     
                        Kasmet
                     
                  
               
                     
                        10.
                     
                  
                  
                     
                        Kelionės užsakymas: pagrindinio būsto užsakymas internetu
                     
                  
                  
                     
                        a) Taip
                     
                     
                        b) Ne
                     
                  
                  
                     
                        Kas trejus metus
                     
                  
               
                     
                        11.
                     
                  
                  
                     
                        Kelionės užsakymas: pagrindinio būsto užsakymo būdas
                     
                  
                  
                     
                        a) Tiesiogiai bendraujant su apgyvendinimo paslaugų teikėju
                     
                     
                        b) Per kelionių agentūrą, kelionių operatorių, portalą arba trumpalaikės nuosavybės ar nuomos atostogoms agentūrą, apimančią kelis apgyvendinimo paslaugų teikėjus
                     
                     
                        c) Užsakyti nereikėjo
                     
                  
                  
                     
                        Kas trejus metus
                     
                  
               
                     
                        11a.
                     
                  
                  
                     
                        [Tik dėl kelionių su apgyvendinimo paslaugomis, užsakytomis internetu per kelionių agentūrą, kelionių operatorių, portalą arba trumpalaikės nuosavybės ar nuomos atostogoms agentūrą; tik dėl kelionių, kurių pagrindinis būstas yra „nuomojamas būstas (pvz., namas, vila, butas; būste nuomojamas (-i) kambarys (-iai)“]
                     
                     
                        Pagrindinio būsto užsakymas naudojantis interneto svetaine arba mobiliąja programėle, pvz., „Airbnb“, „Booking.com“, „Expedia“, „Homeway“
                     
                  
                  
                     
                     
                     
                     
                     
                     
                     
                     
                     
                     
                     
                        a) Taip
                     
                     
                        b) Ne
                     
                  
                  
                     
                        Kas trejus metus
                     
                  
               
                     
                        12.
                     
                  
                  
                     
                        Kelionės užsakymas: pagrindinės transporto priemonės užsakymas internetu
                     
                  
                  
                     
                        a) Taip
                     
                     
                        b) Ne
                     
                  
                  
                     
                        Kas trejus metus
                     
                  
               
                     
                        13.
                     
                  
                  
                     
                        Kelionės užsakymas: pagrindinės transporto priemonės užsakymo būdas
                     
                  
                  
                     
                        a) Tiesiogiai bendraujant su transporto paslaugų teikėju
                     
                     
                        b) Per kelionių agentūrą, kelionių organizatorių, portalą
                     
                     
                        c) Užsakyti nereikėjo
                     
                  
                  
                     
                        Kas trejus metus
                     
                  
               
                     
                        13a.
                     
                  
                  
                     
                        [Neprivaloma] [Tik dėl kelionių su internetu per kelionių agentūrą, kelionių operatorių ar portalą užsakytu transportu]
                     
                     
                        Pagrindinės transporto priemonės užsakymas naudojantis interneto svetaine arba mobiliąja programėle, pvz., „BlaBlaCar“
                     
                  
                  
                     
                     
                     
                     
                     
                        a) Taip
                     
                     
                        b) Ne
                     
                  
                  
                     
                        Kas trejus metus
                     
                  
               
                     
                        14.
                     
                  
                  
                     
                        Kelionės užsakymas: kelionės paketas
                     
                     
                  
                  
                     
                        a) Taip
                     
                     
                        b) Ne
                     
                  
                  
                     
                        Kas trejus metus
                     
                  
               
                     
                        15.
                     
                  
                  
                     
                        Kelionės užsakymas: paketo užsakymas internetu
                     
                  
                  
                     
                        a) Taip
                     
                     
                        b) Ne
                     
                  
                  
                     
                        Kas trejus metus
                     
                  
               
                     
                        15a.
                     
                  
                  
                     
                        Individualiai keliaujančio turisto išlaidos keliaujant įsigijus kelionės paketą
                     
                  
                  
                     
                  
                  
                     
                        Kasmet
                     
                  
               
               “
            
            
               2 straipsnis 
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2020 m. sausio 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 08 01
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  
                        OL L 192, 2011 7 22, p. 17. 
               
               
                  
                     (2)
                  
                        OL L 192, 2011 7 6, p. 17. 
               
               
                  
                     (3)
                  
                        OL L 326, 2015 12 11, p. 1.